આજે 14મી જૂને 11 વાગ્યે કોંગ્રેસ-અપક્ષ અને ભાજપના 4 અસંતુષ્ટો રાજપીપળા પાલિકામાં મતદાન માટે પહોંચ્યા હતા.દરમિયાન તમે પાલિકા સભ્ય તરીકે 13મી જૂને રાજીનામુ આપી દીધું હોવાથી તમારું રાજીનામુ મંજુર થયું છે.હવે તમે પાલિકા સભ્ય ન હોવાથી મતદાન ન કરી શકો એવું કારણ આગળ ધરી ભાજપના હરદીપસિંહ શિનોરા, દત્તા ગાંધી, જગદીશ દેશમુખ અને નૈના કાછીયાને પોલીસ દ્વારા મતદાન કરવા ન જવા દેતા મામલો બીચકયો હતો.જોત જોતામાં ત્યાં ગંભીર સ્થિતિનું નિર્માણ થયું હતું સાંસદ મનસુખ વસાવા અને રાજપીપળા પાલિકા કોંગ્રેસ કોર્પોરેટર સુરેશ વસાવા,કમલ ચૌહાણ સામ-સામે આવી જતા ચકમક જરી હતી. સ્થિતિ વધુ વણસે એ પેહલા હાજર પોલીસ જવાનોએ ત્રણેવને છુટા પાડતા મામલો થાળે પડ્યો હતો